25. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Φ 60/605 της 12/18 Μαρτ. 1985 (ΦΕΚ Β΄ 143) Αύξηση των συντάξεων του Ταμείου Ασφάλισης Ορθοδόξου Εφημεριακού Κλήρου Ελλάδας. 1.Αυξάνονται από 1.1.85 οι συντάξεις του ΤΑΚΕ, που απονεμήθηκαν μέχρι 31.12.84 και αυτές που θα απονεμηθούν, υπολογιζόμενες στις αποδοχές της 31.12.81, βάσει των διατάξεων του άρθρ. 18 του Καταστατικού του, ως εξής: α)Για σύνταξη ή βοήθημα ή Τμήμα αυτών μέχρι δρχ. 50.000 κατά 12%. β)Για τμήμα σύνταξης ή βοηθήματος από δρχ. 50.001 μέχρι 75.000 κατά 6%. γ)Για τμήμα σύνταξης ή βοηθήματος από δρχ. 75.001 μέχρι 100.000 κατά 3%. 2.Ορίζουμε ως κατώτατο όριο συντάξεων που καταβάλλονται από το ΤΑΚΕ για τους συνταξιούχους λόγω γήρατος και αναπηρίας το ποσό των δραχ. 18.816 και για τους συνταξιούχους λόγω θανάτου το ποσό των δραχ. 15.000 από 1.1.85. 